Горкаўскі край

Го́ркаўскі край (), да 1932 года  Ніжагародскі край () — адміністрацыйна-тэрытарыяльная адзінка РСФСР, якая існавала ў 1929—1936 гадах. Адміністрацыйны цэнтр — горад Горкі (ада 1932 года — Ніжні Ноўгарад).

 Гісторыя 
Утвораны як Ніжагародскі край 15 ліпеня 1929 года ў выніку аб’яднання Ніжагародскай вобласці, Марыйскай аўтаномнай вобласці, Воцкай аўтаномнай вобласці і Чувашскай АССР.

Першапачаткова тэрыторыя края дзялілася (акрамя нацыянальных аўтаномій) на 7 акруг, якія, у сваю чаргу, дзяліліся на раёны.

23 ліпеня 1930 года ўсе акругі Ніжагародскага края былі скасаваны, а іх раёны падпарадкаваны непасрэдна краявым уладам.

На 1 кастрычніка 1931 года мелася:
 аўтаномных рэспублік — 1 (Чувашская АССР);
 аўтаномных абласцей — 2 (Марыйская АВ і Воцкая (Удмурцкая) АВ);
 раёнаў — 145;
 сельсаветаў — 3718;
 гарадоў — 35, у тым ліку вылучаных у самастойныя адміністрацыйна-гаспадарчыя адзінкі — 5 (горад Ніжні Ноўгарад — 350 251 жыхар, горад Іжэўск — 98 205 жыхароў, горад Вятка — 73 534 жыхары, з падпарадкаванымі сельсаветамі — 161 642 жыхары, горад Чэбаксары — 12 246 жыхароў, горад Іашкар-Ала — 7600 жыхароў);
 рабочых пасёлкаў — 19;
 сельскіх населеных пунктаў — 41 773.

На 1 студзеня 1931 года насельніцтва края складала 7 753 900 чалавек, у тым ліку 1 066 100 — гарадское (15,9 %), шчыльнасць насельніцтва — 29,1 чал./км², плошча — 266 920 км².

Буйнымі населенымі пунктамі Ніжагародскага края былі таксама:
 г. Дзяржынск — 37 689 жыхароў;
 г. Мурам — 26 837 жыхароў;
 г. Алатыр — 22 680 жыхароў;
 р. п. Кулябакі — 21 088 жыхароў;
 г. Арзамас — 21 036 жыхароў;
 г. Паўлава — 20 632 жыхары.

1 лютага 1932 года УЦВК пастанавіў выключыць Кумёнскі раён з ліку раёнаў Ніжагародскага края. 7 кастрычніка 1932 года ў сувязі з перайменаваннем Ніжняга Ноўгарада ў Горкі, Ніжагародскі край перайменаваны ў Горкаўскі.

7 снежня 1934 года з усходніх і паўночна-ўсходніх раёнаў Горкаўскага края і заходніх раёнаў Свярдлоўскай вобласці была вылучана новая адміністрацыйна-тэрытарыяльная адзінка — Кіраўскі край з Удмурцкай аўтаномнай вобласцю у тым ліку.

5 снежня 1936 года Горкаўскі край быў падзелены на Горкаўскую вобласць, Чувашскую АССР і Марыйскую АССР, ператвораную з аўтаномнай вобласці.

 Адміністрацыйны падзел 
У 1929—1930 гадах у склад края ўваходзілі Чувашская АССР, Воцкая і Марыйская аўтаномныя вобласці і 7 акруг:
 Арзамаская,
 Вяцкая,
 Кацельніцкая,
 Мурамская,
 Ніжагародская,
 Налінская,
 Шар’інская.

 Кіраўніцтва 
 жнівень 1924 — 20 лютага 1934 — Андрэй Аляксандравіч Жданаў — 1-ы сакратар Ніжагародскага (Горкаўскага) крайкама УКП(б) (з 10 жніўня 1929 года), з 1924 года — адказны сакратар губернскага камітэта УКП(б).
 21 лютага 1934 — май 1937 — Эдуард Карлавіч Прамнэк — 1-ы сакратар Горкаўскага краявога — абласнога камітэта партыі.

 Узнагароды 
 Ордэн Леніна (1934).

 Крыніцы 

 Спасылкі 



Катэгорыя:Гісторыя Ніжагародскай вобласці
Катэгорыя:Гісторыя Кіраўскай вобласці
Катэгорыя:Адміністрацыйныя адзінкі, утвораныя ў 1929 годзе
Катэгорыя:Адміністрацыйныя адзінкі, скасаваныя ў 1936 годзе
Катэгорыя:Рэгіёны, узнагароджаныя ордэнам Леніна
Катэгорыя:Краі РСФСР